title: Priekšlikums Padomes lēmums par Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu noslēgšanu - Priekšlikums Padomes lēmums par Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu parakstīšanu un pagaidu piemērošanu

text:
Svarīgs juridisks paziņojums

|

52009PC0053(01)

Priekšlikums Padomes lēmums par Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu parakstīšanu un pagaidu piemērošanu  /* COM/2009/0053 galīgā redakcija */

	[pic] | EIROPAS KOPIENU KOMISIJA |Briselē, 12.2.2009COM(2009) 53 galīgā redakcija2009/0017 (CNS)PriekšlikumsPADOMES LĒMUMSpar Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu noslēgšanuPriekšlikumsPADOMES LĒMUMSpar Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu parakstīšanu un pagaidu piemērošanuPASKAIDROJUMA RAKSTS1. POLITISKĀ UN JURIDISKĀ PAMATINFORMĀCIJAAr Padomes Regulu (EK) Nr. 1932/2006[1] tika grozīta Padomes Regula (EK) Nr. 539/2001[2], ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot sešas trešās valstis no negatīvā saraksta uz pozitīvo sarakstu. Minētās valstis ir Antigva un Barbuda, Bahamu salas, Barbadosa, Maurīcija, Sentkitsa-Nevisa, Seišela salas. Regulā norādīts arī tas, ka šo valstu pilsoņiem vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un attiecīgās valsts divpusējs nolīgums par vīzu atcelšanu. Regula tika pieņemta 2006. gada 21. decembrī, un tā stājās spēkā 2007. gada janvārī.Tikmēr kopš 2007. gada 15. janvāra (vēlāk pārcelts uz 1. februāri) CARICOM valstis 2007. gada Kriketa pasaules kausa izcīņas dēļ, kas notika Karību valstu kopienā, ieviesa īpašu vīzu režīmu vairāku ES dalībvalstu pilsoņiem (ES pilsoņiem netika piemērota vienlīdzīga attieksme, jo citu dalībvalstu pilsoņiem joprojām saglabājās vīzas prasības atbrīvojums). Vīzas prasības ieviešanas, neskatoties uz Kopienas jaunās regulas labvēlīgajiem nosacījumiem, rezultātā tika atlikta pilnvaru projekta sagatavošana sarunām ar šīm trešām valstīm par vīzu atcelšanu.Ņemot vērā pagaidu vīzu režīma darbības termiņa beigas 2007. gada 15. maijā, Padome 2008. gada 5. jūnijā pieņēma pilnvaras sarunām ar minētajām sešām valstīm. Tikmēr 2008. gada 13. martā Briselē notika sagatavošanās sanāksme ar sešu attiecīgo valstu pārstāvjiem par dažiem institucionāliem un tehniskiem jautājumiem.Oficiālās sarunas par vīzu atcelšanu tika uzsāktas 2008. gada jūlijā ar katru valsti atsevišķi. Sarunu otrā kārta notika 2008. gada 16. oktobrī kopīgas sanāksmes veidā.Padomes Vīzu darba grupā dalībvalstis tika informētas un ar tām notika trīs apspriedes.2008. gada 12. novembrī nolīgumi tika parafēti ar četrām no sešām attiecīgajām valstīm, bet 19. novembrī – ar atlikušajām divām valstīm.No Kopienas puses, nolīguma juridiskais pamats ir EK līguma 62. panta 2. punkta b) apakšpunkta i) punkts saistībā ar 300. pantu.Pievienotie priekšlikumi veido juridiskos instrumentus nolīguma parakstīšanai un noslēgšanai. Padome pieņems lēmumu ar kvalificētu balsu vairākumu. Saskaņā ar EK līguma 300. panta 3. punktu par nolīguma noslēgšanu oficiāli jāapspriežas ar Eiropas Parlamentu.Ņemot vērā laikposmu, kas pagājis no brīža, kad, grozot Padomes Regulu (EK) Nr. 539/2001 un noslēdzot nolīgumu par vīzu atcelšanu, Sentkitsas-Nevisas Federācija (turpmāk "Sentkitsa-Nevisa") tika pārcelta uz pozitīvo sarakstu, un to, ka Sentkitsa-Nevisa spēs pabeigt savu iekšējo ratifikācijas procedūru īsā laikposmā, kā arī ņemot vērā Šveices situāciju, kura no 2008. gada decembra pilnā mērā piemēro Šengenas acquis un jau ir atbrīvojusi Sentkitsu-Nevisu no vīzas prasības, ierosinātajā lēmumā par parakstīšanu noteikta nolīguma pagaidu piemērošana no tā parakstīšanas dienas saskaņā ar EK līguma 300. panta 2. punktu.Lēmuma projektā par nolīguma slēgšanu tiek izklāstīti vajadzīgie iekšējie sagatavošanas darbi nolīguma praktiskai īstenošanai. Īpaši tajā ir norādīts, ka nolīguma 6. pantā paredzētajā Apvienotajā komitejā Kopienu pārstāv Eiropas Komisija, kuru atbalsta dalībvalstu eksperti.Saskaņā ar 6. panta 4. punktu Apvienotā komiteja pieņems savu reglamentu. Kopienas nostāja šajā jautājumā Komisijai ir jāizstrādā, apspriežoties ar īpašu Padomes izveidotu komiteju.2. SARUNU REZULTĀTIKomisija uzskata, ka mērķi, ko Padome izvirzīja sarunu direktīvās, ir sasniegti un nolīguma par vīzu režīma atcelšanu projekts Kopienai ir pieņemams.Tā galīgo saturu var apkopot šādi:MērķisNolīgums paredz bezvīzu ceļošanu Eiropas Savienības pilsoņiem un Sentkitsas-Nevisas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.Sentkitsa-Nevisa jau ir atbrīvojusi dažu dalībvalstu pilsoņus no vīzas prasības, bet citu dalībvalstu pilsoņiem tā joprojām tiek piemērota. Lai nodrošinātu vienlīdzīgu attieksmi pret visiem ES pilsoņiem, nolīgumā ir iekļauts noteikums, kas paredz, ka Sentkitsa-Nevisa var apturēt vai izbeigt nolīguma darbību tikai attiecībā uz visām Eiropas Kopienas dalībvalstīm un pēc savstarpības principa Kopiena arī var apturēt vai izbeigt nolīguma darbību tikai attiecībā uz visām tās dalībvalstīm.Apvienotās Karalistes un Īrijas īpašā situācija ir atspoguļota preambulā.Darbības jomaVīzu atcelšana attiecas uz visām personu kategorijām (parasto, diplomātisko vai dienesta/oficiālo pasu turētājiem), kas ceļo jebkādos nolūkos, izņemot nolūkā veikt apmaksātu darbu. Attiecībā uz pēdējo minēto kategoriju katra dalībvalsts, kā arī Sentkitsa-Nevisa, var brīvi piemērot vīzas prasību otras Līgumslēdzējas puses pilsoņiem saskaņā ar piemērojamiem Kopienas vai valsts tiesību aktiem. Lai nodrošinātu saskaņotu īstenošanu, nolīgumam ir pievienota kopīga deklarācija par to personu kategorijas interpretāciju, kuras ceļo nolūkā veikt apmaksātu darbu.Uzturēšanās ilgumsNolīgumā ņemta vērā to dalībvalstu situācija, kurās Šengenas acquis vēl netiek piemērots pilnā mērā. Kamēr tās vēl neietilpst Šengenas zonā bez iekšējām robežām, vīzu atcelšana dod Sentkitsas-Nevisas pilsoņiem katras šādas dalībvalsts (Kipra, Bulgārija, Rumānija) teritorijā tiesības uzturēties trīs mēnešus neatkarīgi no laikposma, kas aprēķināts attiecībā uz visu Šengenas zonu.Teritoriālā piemērošanaNolīgumā ir iekļauti noteikumi par tā teritoriālo piemērošanu – Francijas un Nīderlandes gadījumā vīzu atcelšana dotu tiesības attiecīgo sešu valstu pilsoņiem uzturēties tikai šo dalībvalstu Eiropas teritorijās.DeklarācijasNolīgumam ir pievienotas citas kopīgās deklarācijas:– par informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem, un– par trīs mēnešu laikposma interpretāciju sešu mēnešu laikposmā Šengenas zonā.Tāpat nolīgumam pievienotajā kopīgā deklarācijā ir atspoguļota Norvēģijas, Īslandes, Šveices un Lihtenšteinas ciešā iesaistīšanās Šengenas acquis īstenošanā, piemērošanā un pilnveidošanā.3. SECINĀJUMIŅemot vērā iepriekšminētos rezultātus, Komisija ierosina Padomei:-  lemt par nolīguma parakstīšanu Kopienas vārdā un pilnvarot Padomes priekšsēdētāju iecelt attiecīgi pilnvarotu(-as) personu(-as) tā parakstīšanai Kopienas vārdā;-  apstiprināt nolīguma pagaidu piemērošanu līdz tā spēkā stāšanās dienai;-  iepriekš konsultējoties ar Eiropas Parlamentu, apstiprināt klātpievienoto nolīgumu starp Eiropas Kopienu un Sentkitsu-Nevisu par īstermiņa vīzu atcelšanu.-  PriekšlikumsPADOMES LĒMUMSpar Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu parakstīšanu un pagaidu piemērošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu[3],tā kā:(1) Ar Padomes Regulu (EK) Nr. 1932/2006 tika grozīta Padomes Regula (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot Sentkitsas-Nevisas Federāciju (turpmāk "Sentkitsa-Nevisa") no negatīvā saraksta uz pozitīvo sarakstu. Regulā norādīts arī tas, ka vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un Sentkitsas-Nevisas divpusējs nolīgums par vīzu atcelšanu.(2) Padome ar savu 2008. gada 5. jūnija lēmumu pilnvaroja Komisiju veikt sarunas par īstermiņa vīzu atcelšanas nolīgumu starp Eiropas Kopienu un Sentkitsu-Nevisu.(3) Sarunas par nolīgumu sākās 2008. gada 15. jūlijā un noslēdzās 2008. gada 16. oktobrī.(4) Ņemot vērā tā iespējamu noslēgšanu nākotnē, 2008. gada 12. novembrī Briselē parafētais nolīgums ir jāparaksta…..(5) Šajā lēmumā par parakstīšanu jāparedz nolīguma pagaidu piemērošana saskaņā ar EK līguma 300. panta 2. punktu.(6) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsŅemot vērā iespējamo nolīguma noslēgšanu nākotnē, ar šo Padomes priekšsēdētājs ir pilnvarots izraudzīties personu(-as), kas Eiropas Kopienas vārdā parakstīs nolīgumu starp Eiropas Kopienu un Sentkitsas-Nevisas Federāciju par īstermiņa vīzu atcelšanu, kas sastāv no nolīguma teksta un saistītajām deklarācijām.2. pantsNolīgumu no tā parakstīšanas dienas piemēro pagaidu kārtā, kamēr nav pabeigtas noslēgšanas procedūras.Briselē, […]Padomes vārdā ―Priekšsēdētājs  2009/0017 (CNS)PriekšlikumsPADOMES LĒMUMSpar Eiropas Kopienas un Sentkitsas-Nevisas Federācijas nolīguma par īstermiņa vīzu atcelšanu noslēgšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu[4],ņemot vērā Eiropas Parlamenta atzinumu[5],tā kā:(1) Komisija Eiropas Kopienas vārdā ir veikusi sarunas par nolīgumu ar Sentkitsas-Nevisas Federāciju par īstermiņa vīzu atcelšanu.(2) Ņemot vērā tā iespējamo noslēgšanu nākotnē, šis nolīgums Eiropas Kopienas vārdā ir parakstīts 2009. gada… saskaņā ar Padomes […] Lēmumu .../…/EK.(3) Nolīguma pārvaldei ar šo nolīgumu izveido Apvienoto komiteju, kas pieņem savu reglamentu. Šajā jautājumā ir lietderīgi paredzēt vienkāršotu procedūru Kopienas nostājas izstrādāšanai.(4) Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsAr šo Kopienas vārdā tiek apstiprināts nolīgums starp Eiropas Kopienu un Sentkitsas-Nevisas Federāciju par īstermiņa vīzu atcelšanu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 8. panta 1. punktā minēto paziņojumu[6].3. pantsKomisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota saskaņā ar nolīguma 6. pantu.4. pantsKopienas nostāju Apvienotajā ekspertu komitejā attiecībā uz tās reglamenta pieņemšanu, kā to prasa nolīguma 6. panta 4. punkts, pieņem Komisija pēc apspriešanās ar īpašu komiteju, ko izraudzījusies Padome.5. pantsŠo lēmumu publicē Eiropas Savienības Oficiālajā Vēstnesī .Briselē, […]Padomes vārdā ―priekšsēdētājsPIELIKUMSNOLīGUMSstarpEiropas Kopienas un Sentkitsas-Nevisas Federācijupar īstermiņa vīzu atcelšanuEiropas Kopiena (turpmāk "Kopiena")unSentkitsas-Nevisas Federācija (turpmāk "Sentkitsa-Nevisa"),turpmāk – "Līgumslēdzējas puses",1) Nolūkā vēl vairāk pilnveidot draudzīgās attiecības Līgumslēdzēju pušu starpā un vēloties atvieglot ceļošanu, nodrošinot bezvīzu ieceļošanu un īstermiņa uzturēšanos saviem pilsoņiem.2) Ņemot vērā Padomes 2006. gada 21. decembra Regulu (EK) Nr. 1932/2006[7], ar kuru groza Regulu (EK) Nr. 539/2001[8], ar ko izveido to trešo valstu sarakstu, kuru pilsoņiem, šķērsojot ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, cita starpā pārvietojot sešas trešās valstis, tostarp Sentkitsu-Nevisu, uz to trešo valstu sarakstu, kuru pilsoņi ir atbrīvoti no īstermiņa uzturēšanās vīzas prasības ES dalībvalstīs.3) Ņemot vērā to, ka Padomes Regulas (EK) Nr. 1932/2006 2. pantā paredzēts, ka attiecībā uz šīm sešām valstīm atbrīvojums no vīzas prasības ir piemērojams tikai no dienas, kad stājas spēkā nolīgums par vīzu atbrīvojumiem, kas noslēdzams Eiropas Kopienas un attiecīgās valsts starpā.4) Atzīstot, ka vairāku dalībvalstu pilsoņi ir atbrīvoti no vīzas prasības, ceļojot uz Sentkitsu-Nevisu uz laikposmu, kas nepārsniedz 3 mēnešus, kamēr citu dalībvalstu pilsoņiem tiek piemērota vīzas prasība.5) Vēloties nodrošināt vienlīdzīgas attieksmes principu pret visiem ES pilsoņiem.6) Ņemot vērā to, ka uz personām, kas ceļo nolūkā veikt apmaksātu darbu savas īstermiņa uzturēšanās laikā, šis nolīgums neattiecas, un tādējādi šai kategorijai turpina piemērot attiecīgos Kopienas un dalībvalstu tiesību aktu un Sentkitsas-Nevisas valsts tiesību aktu noteikumus par vīzas prasību vai atbrīvojumu no tās, kā arī par piekļuvi nodarbinātībai.7) Ņemot vērā protokolu par Apvienotās Karalistes un Īrijas nostāju un protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un, apstiprinot, ka šā nolīguma noteikumi neattiecas uz Apvienoto Karalisti un Īriju,IR VIENOJUŠĀS PAR TURPMĀKO.1. pants – MērķisŠis nolīgums paredz bezvīzu ceļošanu Eiropas Savienības pilsoņiem un Sentkitsas-Nevisas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.2. pants – DefinīcijasŠajā nolīgumā:1.  "dalībvalsts" ir jebkura Eiropas Savienības dalībvalsts, izņemot Apvienoto Karalisti un Īriju;2.  "Eiropas Savienības pilsonis" ir dalībvalsts pilsonis saskaņā ar a) punktā paredzēto definīciju;3.  "Sentkitsas-Nevisas pilsonis" ir jebkura persona, kurai ir Sentkitsas-Nevisas pilsonība;4.  "Šengenas zona" ir zona bez iekšējām robežām, kas aptver dalībvalstu teritorijas atbilstoši a) punkta definīcijai, kurās Šengenas acquis tiek piemērots pilnā mērā.3. pants – Piemērošanas joma1. Eiropas Savienības pilsoņi, kuriem ir derīga dalībvalsts izsniegta parastā, diplomātiskā vai dienesta/oficiālā pase, Sentkitsas-Nevisas teritorijā var ieceļot un uzturēties bez vīzas tik ilgu laikposmu, kā noteikts 4. panta 1. punktā.Sentkitsas-Nevisas pilsoņiem, kuriem ir derīga Sentkitsas-Nevisas izsniegta parastā, diplomātiskā vai dienesta/oficiālā pase, dalībvalstu teritorijā var ieceļot un uzturēties bez vīzas tik ilgu laikposmu, kā noteikts 4. panta 2. punktā.2. 1. punkts neattiecas uz personām, kas ceļo ar mērķi veikt apmaksātu darbu.Attiecībā uz šo personu kategoriju katra dalībvalsts var izlemt Sentkitsas-Nevisas pilsoņiem piemērot vīzas prasību vai atcelt to saskaņā ar 4. panta 3. punktu Padomes Regulā (EK) Nr. 539/2001.Sentkitsa-Nevisa var izlemt par vīzas prasību vai vīzu atcelšanu šai personu kategorijai katras dalībvalsts pilsoņiem atsevišķi saskaņā ar saviem valsts tiesību aktiem.3. Šajā nolīgumā paredzēto vīzu atcelšanu piemēro, neskarot Līgumslēdzēju pušu tiesību aktus, kas saistīti ar ieceļošanas un īstermiņa uzturēšanās nosacījumiem. Dalībvalstis un Sentkitsa-Nevisa patur tiesības atteikt ieceļošanu un īstermiņa uzturēšanos savā teritorijā, ja viens vai vairāki no šiem nosacījumiem nav izpildīti.4. Vīzu atcelšana ir piemērojama neatkarīgi no transporta veida, kas izmantots Līgumslēdzēju pušu robežu šķērsošanai.5. Šajā nolīgumā neaptvertos jautājumus reglamentē Kopienas tiesības, dalībvalstu tiesību akti vai Sentkitsas-Nevisas valsts tiesību akti.4. pants – Uzturēšanās ilgums1. Eiropas Savienības pilsoņi Sentkitsas-Nevisas teritorijā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots valsts teritorijā.2. Sentkitsas-Nevisas pilsoņi Šengenas zonā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots jebkuras tās dalībvalsts teritorijā, kura pilnā mērā piemēro Šengenas acquis . Trīs mēnešu laikposmu sešu mēnešu laikā aprēķina neatkarīgi no jebkuras uzturēšanās reizes dalībvalstī, kura Šengenas acquis vēl nepiemēro pilnā mērā.Sentkitsas-Nevisas pilsoņi var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots katras tās dalībvalsts teritorijā, kura Šengenas acquis vēl pilnā mērā nepiemēro, neatkarīgi no uzturēšanās laika, kas aprēķināts attiecībā uz Šengenas zonu.3. Šis nolīgums neietekmē Sentkitsas-Nevisas un dalībvalstu iespējas pagarināt uzturēšanās laiku vairāk par trīs mēnešiem saskaņā ar valstu tiesību aktiem un Kopienas tiesībām.5. pants – Teritoriālā piemērošana1. Šā nolīguma noteikumus attiecībā uz Francijas Republiku piemēro tikai Francijas Republikas Eiropas teritorijā.2. Šā nolīguma noteikumus attiecībā uz Nīderlandes Karalisti piemēro tikai Nīderlandes Karalistes Eiropas teritorijā.6. pants – Apvienotā komiteja nolīguma pārvaldei1. Līgumslēdzējas puses izveido Apvienoto komiteju nolīguma pārvaldei (turpmāk "komiteja"), kuras sastāvā ir Eiropas Kopienas un Sentkitsas-Nevisas pārstāvji. Kopienu pārstāv Eiropas Komisija.2. Komitejai cita starpā ir šādi uzdevumi:5.  uzraudzīt šā nolīguma īstenošanu,6.  ierosināt šā nolīguma grozījumus vai papildinājumus,7.  risināt strīdus, kas radušies sakarā ar šā nolīguma noteikumu interpretāciju vai piemērošanu.3. Komiteju sasauc pēc vajadzības, ja to lūdz viena no Līgumslēdzējām pusēm.4. Komiteja pieņem savu reglamentu.7. pants – Saistība starp šo nolīgumu un divpusējiem vīzu atcelšanas nolīgumiem starp dalībvalstīm un Sentkitsu-NevisuŠim nolīgumam ir priekšroka attiecībā pret jebkuru to divpusējo nolīgumu vai pasākumu noteikumiem, kas noslēgti starp atsevišķām dalībvalstīm un Sentkitsu-Nevisu, ciktāl to noteikumi aptver jautājumus, kas ietilpst šā nolīguma darbības jomā.8. pants –Nobeiguma noteikumi1. Līgumslēdzējām pusēm šis nolīgums ir jāratificē vai jāapstiprina saskaņā ar to attiecīgajām iekšējām procedūrām, un tas stāsies spēkā otrā mēneša pirmajā dienā pēc dienas, kad Līgumslēdzējas puses viena otrai būs paziņojušas par iepriekš minēto procedūru pabeigšanu.2. Nolīgums ir noslēgts uz neierobežotu laiku, ja vien tas netiek izbeigts saskaņā ar šā panta 5. punktu.3. Šo nolīgumu var grozīt, Līgumslēdzējām pusēm rakstiski vienojoties. Grozījumi stājas spēkā pēc tam, kad Līgumslēdzējas puses ir paziņojušas viena otrai par šim nolūkam vajadzīgo iekšējo procedūru pabeigšanu.4. Katra Līgumslēdzēja puse var pilnībā vai daļēji apturēt šā nolīguma darbību, jo īpaši sabiedriskās kārtības, valsts drošības aizsardzības vai sabiedrības veselības aizsardzības, nelegālās imigrācijas apsvērumu dēļ vai arī, ja jebkura Līgumslēdzēja puse atjauno vīzas prasību. Lēmumu par apturēšanu otrai Līgumslēdzējai pusei ir jāpaziņo ne vēlāk kā 2 mēnešus pirms tās stāšanās spēkā. Līgumslēdzēja puse, kas apturējusi šā nolīguma piemērošanu, nekavējoties informē otru Līgumslēdzēju pusi, tiklīdz apturēšanas iemesli vairs nepastāv.5. Katra Līgumslēdzēja puse var izbeigt šā nolīguma darbību, par to rakstveidā paziņojot otrai pusei. Šis nolīgums zaudē spēku 90 dienas pēc minētā paziņojuma dienas.6. Sentkitsa-Nevisa var apturēt vai izbeigt šā nolīguma darbību tikai attiecībā uz visām Eiropas Kopienas dalībvalstīm.7. Kopiena var apturēt vai izbeigt šā nolīguma darbību tikai attiecībā uz visām tās dalībvalstīm.Briselē, […]sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāliešu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.Eiropas Kopienas vārdā Sentkitsas-Nevisas vārdāKOPīGā DEKLARāCIJA ATTIECīBā UZ ĪSLANDI, NORVēģIJU, ŠVEICI UN LIHTENšTEINULīgumslēdzējas puses ņem vērā ciešās attiecības starp Eiropas Kopienu un Norvēģiju, Īslandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par šo valstu iesaistīšanos Šengenas acquis īstenošanā, piemērošanā un pilnveidošanā.Šādos apstākļos ir vēlams, ka Norvēģijas, Īslandes, Šveices un Lihtenšteinas varas iestādes, no vienas puses, un Sentkitsa-Nevisa, no otras puses, nekavējoties noslēdz divpusējus nolīgumus par īstermiņa vīzu atcelšanu ar tādiem pašiem nosacījumiem kā šajā nolīgumā starp Eiropas Kopienu un Sentkitsu-Nevisu.KOPīGā DEKLARāCIJA PAR TO PERSONU KATEGORIJAS INTERPRETāCIJU, KURAS CEļO AR MēRķI VEIKT APMAKSāTU DARBU ATBILSTOšI šā NOLīGUMA 3. PANTA 2. PUNKTā PAREDZēTAJAMVēloties nodrošināt vienotu interpretāciju, Līgumslēdzējas puses vienojas, ka šajā nolīgumā to personu kategorija, kuras veic apmaksātu darbu, aptver personas, kas otras Līgumslēdzējas puses teritorijā ieceļo nolūkā veikt algotu darbu/atlīdzinātu darbību kā darbinieks vai pakalpojumu sniedzējs.Šajā kategorijā neietilpst:-  uzņēmēji, t.i., personas, kas ceļo uzņēmējdarbības apspriežu nolūkā (un nav nodarbinātas otras Līgumslēdzējas puses valstī),-  sportisti un mākslinieki, kas veic darbību pēc ad hoc principa,-  žurnālisti, kurus nosūtījuši viņu mītnes valsts plašsaziņas līdzekļi, un-  uzņēmumu iekšējie praktikanti.Šīs deklarācijas īstenošanu uzrauga Apvienotā komiteja savas kompetences ietvaros atbilstoši šā nolīguma 6. pantam, un tā var ierosināt pielāgojumus, ja tā uzskata tos par vajadzīgiem, pamatojoties uz Līgumslēdzēju pušu pieredzi.KOPīGā DEKLARāCIJA PAR TRīS MēNEšU LAIKPOSMA INTERPRETāCIJU SEšU MēNEšU LAIKā PēC DIENAS, KAD PIRMO REIZI IECEļOTS, ATBILSTOšI šā NOLīGUMA 4. PANTA NOTEIKUMIEM.Līgumslēdzējas puses vienojas, ka trīs mēnešu maksimālais laikposms sešu mēnešu laikā pēc dienas, kad pirmo reizi ieceļots Sentkitsas-Nevisas teritorijā vai Šengenas zonā atbilstoši šā nolīguma 4. panta noteikumiem, nozīmē vai nu nepārtrauktu apmeklējumu vai vairākus secīgus apmeklējumus, kuru ilgums jebkuru sešu mēnešu laikā kopā nepārsniedz trīs mēnešus.KOPīGā DEKLARāCIJA PAR PILSOņU INFORMēšANU PAR VīZU ATCELšANAS NOLīGUMUŅemot vērā pārskatāmības nozīmību Eiropas Savienības un Sentkitsas-Nevisas pilsoņiem, Līgumslēdzējas puses vienojas nodrošināt informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem.[1] OV L 405, 30.12.2006., 23. lpp.[2] OV L 81, 21.3.2001., 1. lpp.[3] ………………………..[4] ………………………..[5] OV C...[6] Šā nolīguma spēkā stāšanās datumu [Padomes Ģenerālsekretariāts] publicēs Eiropas Savienības Oficiālajā Vēstnesī .[7] OV L 29, 3.2.2007., 10. lpp.[8] OV L 81, 21.3.2001., 1. lpp.


title: Priekšlikums Padomes lēmums par nolīguma parakstīšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem un par šā nolīguma pagaidu piemērošanu # Priekšlikums Padomes lēmums par nolīguma noslēgšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem

text:
Svarīgs juridisks paziņojums

|

52005PC0353(01)

Priekšlikums Padomes lēmums par nolīguma parakstīšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem un par šā nolīguma pagaidu piemērošanu  /* COM/2005/0353 galīgā redakcija */

	[pic] | EIROPAS KOPIENU KOMISIJA |Briselē, 29.07.2005COM(2005) 353 galīgā redakcija2005/0141 (CNS)PriekšlikumsPADOMES LĒMUMSpar nolīguma parakstīšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem un par šā nolīguma pagaidu piemērošanuPriekšlikumsPADOMES LĒMUMSpar nolīguma noslēgšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem(IESNIEGUSI KOMISIJA)PASKAIDROJUMA RAKSTSStarptautiskās attiecības starp dalībvalstīm un trešām valstīm aviācijas jomā parasti regulē divpusēji gaisa satiksmes pakalpojumu nolīgumi starp dalībvalstīm un trešām valstīm, kā arī šo nolīgumu pielikumi un citas saistītas divpusējas vai daudzpusējas vienošanās.Ņemot vērā Eiropas Kopienu Tiesas spriedumus lietās C-466/98, C-467/98, C-468/98, C-471/98, C-472/98, C-475/98 un C-476/98, Kopienai ir ekskluzīva kompetence attiecībā uz dažādiem aspektiem ārējās aviācijas jomā. Tiesa ir arī skaidri noteikusi Kopienas gaisa pārvadātāju tiesības brīvi veikt uzņēmējdarbību Kopienā, tostarp tiesības uz nediskriminējošu piekļuvi tirgum.Tradicionālās izraudzīšanas klauzulas dalībvalstu noslēgtajos divpusējos gaisa satiksmes pakalpojumu nolīgumos ir pretrunā ar Kopienas tiesībām. Tās ļauj trešai valstij noraidīt, atsaukt vai apturēt tā gaisa pārvadātāja atļaujas vai pilnvaras, ko kāda dalībvalsts ir izraudzījusies, bet kas faktiski nepieder šai dalībvalstij vai tās pilsoņiem un neatrodas to kontrolē. Tas rada diskrimināciju pret tiem Kopienas pārvadātājiem, kas reģistrēti kādas dalībvalsts teritorijā, bet kas pieder un ko kontrolē citu dalībvalstu pilsoņi. Tādējādi tiek pārkāpts Līguma 43. pants, kas garantē dalībvalstu valstspiederīgajiem, kuri ir izmantojuši tiesības brīvi veikt uzņēmējdarbību, tādu pašu uzņēmējas dalībvalsts attieksmi, kādu tā paredz saviem valstspiederīgajiem.Ievērojot Tiesas spriedumus, Padome 2003. gada jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu atsevišķus šobrīd spēkā esošo divpusējo nolīgumu noteikumus[1].Saskaņā ar mehānismiem un direktīvām, kas minētas pielikumā Padomes lēmumam, ar kuru Komisiju pilnvaro uzsākt sarunas ar trešām valstīm, lai ar Kopienas nolīgumu aizstātu atsevišķus spēkā esošo divpusējo nolīgumu noteikumus, Komisija ir risinājusi sarunas ar Serbiju un Melnkalni par tāda nolīguma noslēgšanu, kas aizstātu atsevišķus noteikumus spēkā esošajos divpusējos gaisa satiksmes pakalpojumu nolīgumos, kuri noslēgti starp dalībvalstīm un Serbiju un Melnkalni. Nolīguma 2. pants aizstāj tradicionālās izraudzīšanas klauzulas ar Kopienas izraudzīšanas klauzulu, tādējādi visiem Kopienas pārvadātājiem paredzot tiesības brīvi veikt uzņēmējdarbību. Nolīguma 4. un 5. pants pievēršas divu veidu klauzulām attiecībā uz Kopienas kompetences jautājumiem. Nolīguma 4. pants aplūko nodokļa uzlikšanu aviācijas degvielai –– jautājumu, kas ir saskaņots ar Padomes Direktīvu 2003/96/EK, ar ko pārkārto Kopienas noteikumus par nodokļa uzlikšanu energoproduktiem un elektroenerģijai, jo īpaši ar minētās direktīvas 14. panta 2. punktu. Nolīguma 5. pants (Cenu noteikšana) atrisina konfliktu starp šobrīd spēkā esošajiem divpusējiem gaisa satiksmes pakalpojumu nolīgumiem un Padomes Regulu Nr. 2409/92 par gaisa pārvadājumu maksām un tarifiem, kas aizliedz trešo valstu pārvadātājiem ieņemt dominējošu pozīciju, nosakot maksu par iekšzemes gaisa satiksmes pakalpojumiem Kopienā.Padome tiek lūgta apstiprināt lēmumus par nolīguma parakstīšanu un pagaidu piemērošanu, un par tā noslēgšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem, kā arī izraudzīties personas, kas ir pilnvarotas parakstīt nolīgumu Kopienas vārdā.PriekšlikumsPADOMES LĒMUMSpar nolīguma parakstīšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem un par šā nolīguma pagaidu piemērošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmā apakšpunkta pirmo teikumu,ņemot vērā Komisijas priekšlikumu[2],tā kā:(1) Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(2) Komisija Kopienas vārdā ir risinājusi sarunas par nolīgumu ar Serbiju un Melnkalni par atsevišķiem gaisa satiksmes pakalpojumu aspektiem saskaņā ar mehānismiem un direktīvām, kas minētas pielikumā Padomes lēmumam, ar kuru Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(3) Ievērojot, ka nolīgumu iespējams noslēgt vēlāk, ir jāparaksta un uz laiku jāpiemēro nolīgums, par kuru Komisija risina sarunas,IR PIEŅĒMUSI ŠO LĒMUMU.Vienīgais pants1. Ievērojot, ka nolīgumu iespējams noslēgt vēlāk, Padomes priekšsēdētājs ar šo ir pilnvarots izraudzīt personu vai personas, kas tiesīgas Kopienas vārdā parakstīt nolīgumu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem.2. Līdz tā spēkā stāšanās dienai nolīgums tiek piemērots uz laiku, sākot no pirmā mēneša pirmās dienas pēc datuma, kad puses viena otru ir informējušas par to, ka ir pabeigtas šim nolūkam vajadzīgās procedūras. Ar šo Padomes priekšsēdētājs ir pilnvarots uzsākt nolīguma 8. panta 2. punktā paredzēto paziņošanas procedūru.3. Nolīguma teksts ir pievienots šim lēmumam.Briselē, […]Padomes vārdā ––priekšsēdētājs2005/0141 (CNS)PriekšlikumsPADOMES LĒMUMSpar nolīguma noslēgšanu starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmā apakšpunkta pirmo teikumu un 300. panta 3. punkta pirmo apakšpunktu,ņemot vērā Komisijas priekšlikumu[3],ņemot vērā Eiropas Parlamenta atzinumu[4],tā kā:(1) Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(2) Komisija Kopienas vārdā ir risinājusi sarunas par nolīgumu ar Serbiju un Melnkalni par atsevišķiem gaisa satiksmes pakalpojumu aspektiem saskaņā ar mehānismiem un direktīvām, kas minētas pielikumā Padomes lēmumam, ar kuru Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.(3) Šo nolīgumu saskaņā ar Padomes [...] Lēmumu …/…/EK[5] Kopienas vārdā parakstīja [datums], ņemot vērā, ka to iespējams noslēgt vēlāk.(4) Šis nolīgums ir jāapstiprina,IR PIEŅĒMUSI ŠO LĒMUMU.1. pants1. Kopienas vārdā tiek apstiprināts nolīgums starp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiem.2. Nolīguma teksts ir pievienots šim lēmumam.2. pantsPadomes priekšsēdētājs ir pilnvarots izraudzīt personu, kas tiesīga uzsākt nolīguma 8. panta 1. punktā paredzēto paziņošanas procedūru.Briselē, […]Padomes vārdā ––priekšsēdētājsPIELIKUMSNOLĪGUMSstarp Eiropas Kopienu un Serbiju un Melnkalni par atsevišķiem gaisa satiksmes pakalpojumu aspektiemEIROPAS KOPIENA,no vienas puses, unSERBIJA UN MELNKALNE,no otras puses,(turpmāk tekstā –– „Puses”),IEVĒROJOT, ka starp vairākām Eiropas Kopienas dalībvalstīm un Serbiju un Melnkalni ir noslēgti divpusēji nolīgumi gaisa satiksmes pakalpojumu jomā, kuros ietvertie noteikumi ir pretrunā Kopienas tiesību aktiem.IEVĒROJOT, ka Eiropas Kopienai ir ekskluzīva kompetence vairākās jomās, uz ko var attiekties divpusēji gaisa satiksmes pakalpojumu nolīgumi, kas noslēgti starp Eiropas Kopienas dalībvalstīm un trešām valstīm.IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas reģistrēti kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm.ŅEMOT VĒRĀ nolīgumus starp Eiropas Kopienu un atsevišķām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kam piešķirta licence saskaņā ar Eiropas Kopienas tiesību aktiem.ATZĪSTOT, ka atsevišķus noteikumus, kas iekļauti starp Eiropas Kopienas dalībvalstīm un Serbiju un Melnkalni noslēgtajos divpusējos gaisa satiksmes pakalpojumu nolīgumos un kuri ir pretrunā Eiropas Kopienas tiesību aktiem, jāsaskaņo ar šiem Kopienas tiesību aktiem, tādējādi izveidojot jaunu juridisko pamatu gaisa satiksmes pakalpojumiem starp Eiropas Kopienu un Serbiju un Melnkalni un saglabājot šo gaisa satiksmes pakalpojumu nepārtrauktību.IEVĒROJOT, ka Eiropas Kopienas mērķis šajās sarunās nav palielināt kopējo gaisa satiksmes pakalpojumu apjomu starp Eiropas Kopienu un Serbiju un Melnkalni, izmainīt līdzsvaru starp Kopienas gaisa pārvadātājiem un Serbijas un Melnkalnes gaisa pārvadātājiem vai apspriesties par grozījumiem jau spēkā esošos divpusējos gaisa satiksmes pakalpojumu nolīgumu noteikumos, kas attiecas uz satiksmes tiesībām,IR VIENOJUŠĀS ŠĀDI.1. pants Vispārīgi noteikumi1. Šajā nolīgumā „dalībvalstis” ir Eiropas Kopienas dalībvalstis.2. Atsauces nolīgumos, kas uzskaitīti 1. pielikumā, attiecībā uz tādas dalībvalsts valstspiederīgajiem, kas ir šā nolīguma Puse, ir jāsaprot kā atsauces attiecībā uz Eiropas Kopienas dalībvalstu valstspiederīgajiem.3. Atsauces nolīgumos, kas uzskaitīti 1. pielikumā, attiecībā uz tādas dalībvalsts gaisa pārvadātājiem vai aviosabiedrībām, kas ir šā nolīguma Puse, ir jāsaprot kā atsauces attiecībā uz šīs dalībvalsts izraudzītajiem gaisa pārvadātājiem vai aviosabiedrībām.2. pants Pārvadātāja izraudzīšana no dalībvalsts puses1. Noteikumi šā panta 2. un 3. punktā aizstāj atbilstīgos noteikumus pantos, kas minēti 2. pielikuma a) un b) punktā, proti, attiecībā uz gaisa pārvadātāja izraudzīšanu no attiecīgās dalībvalsts puses, pilnvarām un atļaujām, ko tam piešķīrusi Serbija un Melnkalne, un, attiecīgi – attiecībā uz gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.2. Saņemot informāciju par pārvadātāja izraudzīšanu no dalībvalsts puses, Serbija un Melnkalne ar minimālu procesuālu kavēšanos piešķir atbilstošas pilnvaras un atļaujas ar nosacījumu, ka:i. gaisa pārvadātājs ir reģistrēts tās dalībvalsts teritorijā, kas to izraudzījusi saskaņā ar Eiropas Kopienas dibināšanas līgumu, un tam ir derīga darbības licence saskaņā ar Eiropas Kopienas tiesību aktiem;ii. efektīvu reglamentējošo gaisa pārvadātāja kontroli veic un uztur tā dalībvalsts, kas ir atbildīga par gaisa kuģa ekspluatanta apliecības izdošanu un, izraugoties pārvadātāju, ir skaidri norādīts, kas ir aeronavigācijas atbildīgā iestāde, kā arīiii. gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie, un/vai citas valstis, kas uzskaitītas 3. pielikumā, un/vai to valstspiederīgie.3. Serbija un Melnkalne var atteikt, atsaukt, apturēt vai ierobežot dalībvalsts izraudzītā gaisa pārvadātāja pilnvaras vai atļaujas, ja:i. gaisa pārvadātājs nav reģistrēts tās dalībvalsts teritorijā, kas to izraudzījusi saskaņā ar Eiropas Kopienas dibināšanas līgumu, vai tad, ja gaisa pārvadātājam nav derīga darbības licence saskaņā ar Eiropas Kopienas tiesību aktiem;ii. efektīvu reglamentējošo gaisa pārvadātāja kontroli neveic un neuztur dalībvalsts, kas ir atbildīga par gaisa kuģa ekspluatanta apliecības izdošanu, vai ja, izraugoties gaisa pārvadātāju, nav skaidri norādīts, kas ir aeronavigācijas atbildīgā iestāde, vaiiii. gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie, un/vai citas valstis, kas uzskaitītas 3. pielikumā, un/vai to valstspiederīgie.Īstenojot savas tiesības saskaņā ar šo punktu, Serbijas un Melnkalnes attieksme pret Kopienas gaisa pārvadātājiem nebūs diskriminējoša valstiskās piederības dēļ.3. pantsTiesības attiecībā uz reglamentējošu kontroli1. Šā panta 2. punkta noteikumi papildina atbilstīgos noteikumus pantos, kas uzskaitīti 2. pielikuma c) punktā.2. Ja dalībvalsts ir izraudzījusies gaisa pārvadātāju, kura reglamentējošo kontroli īsteno un uztur cita dalībvalsts, Serbijas un Melnkalnes tiesības saskaņā ar drošības noteikumiem nolīgumā, kas noslēgts starp dalībvalsti, kura izraudzījusies gaisa pārvadātāju, un Serbiju un Melnkalni, attiecas vienlīdz gan uz to, ka šī cita dalībvalsts pieņem, īsteno vai uztur drošības standartus, gan uz šā gaisa pārvadātāja darbības atļauju.4. pants Nodokļa uzlikšana aviācijas degvielai1. Šā panta 2. punkta noteikumi papildina atbilstīgos noteikumus pantos, kas uzskaitīti 2. pielikuma d) punktā.2. Neraugoties uz citiem pretējiem noteikumiem, nekas šajos nolīgumos, kas uzskaitīti 2. pielikuma d) punktā, neliedz dalībvalstij vai Serbijai un Melnkalnei nediskriminējot noteikt nodevas, nodokļus vai citus maksājumus par degvielu, kas piegādāta tās teritorijā izmantošanai tā pārvadātāja gaisa kuģī, ko izraudzījusies kāda dalībvalsts vai Serbija un Melnkalne un kas savus lidojumus veic starp diviem punktiem Līgumslēdzēju Pušu attiecīgajās teritorijās.5. pants Pārvadājumu tarifi Eiropas Kopienā1. Šā panta 2. punkta noteikumi papildina atbilstīgos noteikumus pantos, kas uzskaitīti 2. pielikuma e) punktā.2. Eiropas Kopienas tiesību aktiem pakļauj tos tarifus, kurus piemēro gaisa pārvadātājs(i), ko Serbija un Melnkalne izraudzījusies saskaņā ar kādu no nolīgumiem, kuri uzskaitīti 1. pielikumā un kuros ietverts kāds no noteikumiem, kas uzskaitīti 2. pielikuma e) punktā, attiecībā uz pārvadājumiem, kuri pilnībā veikti Eiropas Kopienas teritorijā.6. pants Nolīguma pielikumiŠā nolīguma pielikumi ir tā neatņemama sastāvdaļa.7. pantsPārskatīšana vai grozīšanaPuses, savstarpēji vienojoties, jebkurā laikā var pārskatīt vai grozīt šo nolīgumu.8. pantsStāšanās spēkā un piemērošana pagaidu kārtā1. Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.2. Neraugoties uz 1. punktu, Puses piekrīt piemērot šo nolīgumu pagaidu kārtā no tā mēneša pirmās dienas, kurš seko datumam, kad Puses viena otrai ir paziņojušas par šim nolūkam vajadzīgo procedūru pabeigšanu.3. Nolīgumi un citas vienošanās starp dalībvalstīm un Serbiju un Melnkalni, kas šā nolīguma parakstīšanas dienā vēl nav stājušies spēkā un ko nepiemēro pagaidu kārtā, ir uzskaitīti 1. pielikuma b) punktā. Ja minētie nolīgumi un vienošanās stājas spēkā vai ja tos piemēro pagaidu kārtā, tiem līdz ar to piemēro šo nolīgumu.9. pants Nolīguma izbeigšana1. Gadījumā, ja tiek izbeigts kāds no 1. pielikumā uzskaitītajiem nolīgumiem, vienlaikus spēku zaudē visi šā nolīguma noteikumi, kas attiecas uz 1. pielikumā minēto nolīgumu.2. Gadījumā, ja tiek izbeigti visi 1. pielikumā uzskaitītie nolīgumi, vienlaikus spēku zaudē arī šis nolīgums.TO APLIECINOT, attiecīgi pilnvarotas personas ir parakstījušas šo nolīgumu.Sagatavots [….], divos eksemplāros, […] gada […] angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un serbu valodā. Pretrunu gadījumā jāņem vērā teksts angļu valodā.EIROPAS KOPIENAS VĀRDĀ –– SERBIJAS UN MELNKALNES VĀRDĀ ––1. PIELIKUMSTo nolīgumu saraksts, kas minēti šā nolīguma 1. pantā(a) Gaisa satiksmes pakalpojumu nolīgumi starp Serbiju un Melnkalni un Eiropas Kopienas dalībvalstīm, kuri šā nolīguma parakstīšanas dienā ir bijuši noslēgti, parakstīti un/vai tikuši piemēroti pagaidu kārtā-  Nolīgums attiecībā uz gaisa satiksmes pakalpojumiem starp Austrijas Republiku un Dienvidslāvijas Federatīvo Tautas Republiku , kas parakstīts Vīnē 1953. gada 11. novembrī, turpmāk 2. pielikuma tekstā –– „Serbijas un Melnkalnes un Austrijas 1953. gada nolīgums”.Tas jāskata kopā ar Vīnē 1994. gada 12. oktobrī parakstīto Saprašanās memorandu;-  Nolīgums starp Beļģijas Karalisti un Dienvidslāvijas Federatīvo Tautas Republiku attiecībā uz gaisa satiksmes pakalpojumiem, kas parakstīts Belgradā 1957. gada 24. septembrī, turpmāk 2. pielikuma tekstā –– „Serbijas un Melnkalnes un Beļģijas nolīgums”;-  Gaisa transporta nolīgums starp Kipras Republikas valdību un Dienvidslāvijas Sociālistiski Federatīvās Republikas valdību , kas parakstīts Nikozijā 1976. gada 27. februārī, turpmāk 2. pielikuma tekstā –– „Serbijas un Melnkalnes un Kipras 1976. gada nolīgums”;-  Gaisa transporta nolīgums starp Čehoslovākijas Republiku un Dienvidslāvijas Federatīvo Tautas Republiku , kas parakstīts Belgradā 1956. gada 28. februārī, turpmāk 2. pielikuma tekstā –– „Serbijas un Melnkalnes un Čehijas nolīgums”;-  Nolīgums attiecībā uz gaisa satiksmes pakalpojumiem starp Francijas Republiku un Dienvidslāvijas Sociālistiski Federatīvo Republiku , kas parakstīts Belgradā 1967. gada 23. martā, turpmāk 2. pielikuma tekstā –– „Serbijas un Melnkalnes un Francijas nolīgums”;-  Nolīgums starp Somijas Republiku un Dienvidslāvijas Sociālistiski Federatīvo Republiku par gaisa satiksmes pakalpojumiem, kas parakstīts Belgradā 1968. gada 18. janvārī, turpmāk 2. pielikuma tekstā –– „Serbijas un Melnkalnes un Somijas nolīgums”;-  Gaisa satiksmes pakalpojumu nolīgums starp Vācijas Federatīvo Republiku un Dienvidslāvijas Federatīvo Tautas Republiku , kas parakstīts Belgradā 1957. gada 10. aprīlī, turpmāk 2. pielikuma tekstā –– „Serbijas un Melnkalnes un Vācijas 1957. gada nolīgums”;-  Gaisa satiksmes pakalpojumu nolīgums starp Vācijas Federatīvās Republikas valdību un Dienvidslāvijas Federatīvās Republikas federālo valdību , kas parafēts un piemērots pagaidu kārtā ar 2001. gada 31. maija protokolu, turpmāk 2. pielikuma tekstā –– „Serbijas un Melnkalnes un Vācijas 2001. gada nolīgums”;-  Gaisa satiksmes pakalpojumu nolīgums starp Grieķijas Republikas valdību un Dienvidslāvijas Federatīvās Republikas federālo valdību , kas parakstīts Belgradā 2002. gada 9. maijā, turpmāk 2. pielikuma tekstā –– „Serbijas un Melnkalnes un Grieķijas nolīgums”;-  Gaisa transporta nolīgums starp Ungārijas Tautas Republiku un Dienvidslāvijas Federatīvo Tautas Republiku , kas parakstīts Belgradā 1956. gada 21. jūlijā, turpmāk 2. pielikuma tekstā –– „Serbijas un Melnkalnes un Ungārijas nolīgums”,grozīts ar notu, kas parakstīta Budapeštā 1964. gada 30. maijā,jaunākie grozījumi izdarīti ar Saprašanās memorandu, kas parakstīts Belgradā 1995. gada 9. februārī;-  Nolīgums starp Luksemburgas Lielhercogisti un Dienvidslāvijas Federatīvo Tautas Republiku attiecībā uz gaisa transportu, kas parakstīts Belgradā 1960. gada 9. aprīlī, turpmāk 2. pielikuma tekstā –– „Serbijas un Melnkalnes un Luksemburgas nolīgums”;-  Gaisa transporta nolīgums starp Maltas valdību un Dienvidslāvijas Sociālistiski Federatīvās Republikas valdību , kas parakstīts Romā 1975. gada 5. februārī, turpmāk 2. pielikuma tekstā –– „Serbijas un Melnkalnes un Maltas nolīgums”;-  Nolīgums starp Nīderlandes Karalisti un Dienvidslāvijas Federatīvo Tautas Republiku attiecībā uz regulārās gaisa satiksmes pakalpojumiem, kas parakstīts Belgradā 1957. gada 13. martā, turpmāk 2. pielikuma tekstā –– „Serbijas un Melnkalnes un Nīderlandes nolīgums”;-  Gaisa satiksmes pakalpojumu nolīgums starp Polijas Tautas Republiku un Dienvidslāvijas Federatīvo Tautas Republiku , kas parakstīts Varšavā 1955. gada 14. novembrī, turpmāk 2. pielikuma tekstā –– „Serbijas un Melnkalnes un Polijas 1955. gada nolīgums”;-  Gaisa transporta nolīgums starp Portugāles valdību un Dienvidslāvijas Sociālistiski Federatīvās Republikas valdību , kas parakstīts Belgradā 1976. gada 3. jūnijā, turpmāk 2. pielikuma tekstā –– „Serbijas un Melnkalnes un Portugāles nolīgums”;-  Gaisa satiksmes pakalpojumu nolīgums starp Slovākijas Republikas valdību un Dienvidslāvijas Federatīvās Republikas federālo valdību , kas parakstīts Bratislavā 1996. gada 3. oktobrī, turpmāk 2. pielikuma tekstā –– „Serbijas un Melnkalnes un Slovākijas nolīgums”;-  Nolīgums starp Zviedrijas Karalisti un Dienvidslāvijas Federatīvo Tautas Republiku , kas parakstīts Belgradā 1958. gada 18. aprīlī, turpmāk 2. pielikuma tekstā –– „Serbijas un Melnkalnes un Zviedrijas nolīgums”;-  Gaisa satiksmes pakalpojumu nolīgums starp Lielbritānijas un Ziemeļīrijas Apvienotās Karalistes valdību un Dienvidslāvijas Federatīvās Republikas federālo valdību , kas parafēts Londonā 2002. gada 17. decembrī, turpmāk 2. pielikuma tekstā –– „Serbijas un Melnkalnes un Apvienotās Karalistes nolīgums”.(b) Gaisa satiksmes pakalpojumu nolīgumi un citas vienošanās, kas parafētas vai parakstītas starp Serbiju un Melnkalni un Eiropas Kopienas dalībvalstīm, kuras šā nolīguma parakstīšanas dienā vēl nav stājušās spēkā un nav piemērotas pagaidu kārtā-  Gaisa satiksmes pakalpojumu nolīgums starp Austrijas federālo valdību un Dienvidslāvijas Federatīvās Republikas federālo valdību , kas parafēts Vīnē 2001. gada 4. novembrī, turpmāk 2. pielikuma tekstā –– „Serbijas un Melnkalnes un Austrijas 2001. gada nolīgums”;-  Gaisa transporta nolīgums starp Kipras Republikas valdību un Dienvidslāvijas Federatīvās Republikas federālo valdību , kas parafēts Nikozijā 2002. gada 18. jūnijā, turpmāk 2. pielikuma tekstā –– „Serbijas un Melnkalnes un Kipras 2002. gada nolīgums”;-  Gaisa satiksmes pakalpojumu nolīgums starp Polijas valdību un Dienvidslāvijas Federatīvās Republikas federālo valdību , kas parafēts Varšavā 2002. gada 17. maijā, turpmāk 2. pielikuma tekstā –– „Serbijas un Melnkalnes un Polijas 2002. gada nolīgums”;-  Gaisa satiksmes pakalpojumu nolīgums starp Slovēnijas Republikas valdību un Dienvidslāvijas Federatīvās Republikas federālo valdību , kas parafēts Belgradā 2001. gada 12. oktobrī, turpmāk 2. pielikuma tekstā –– „Serbijas un Melnkalnes un Slovēnijas nolīgums”.2. PIELIKUMSTo nolīgumu pantu saraksts, kas uzskaitīti 1. pielikumā un minēti šā nolīguma 2. līdz 5. pantā(a) Pārvadātāja izraudzīšana no dalībvalsts puses-  Serbijas un Melnkalnes un Austrijas 1953. gada nolīguma 2. pants;-  Serbijas un Melnkalnes un Austrijas 2001. gada nolīguma 3. pants;-  Serbijas un Melnkalnes un Francijas nolīguma 3. panta 1. punkts;-  Serbijas un Melnkalnes un Vācijas 1957. gada nolīguma 4. pants;-  Serbijas un Melnkalnes un Vācijas 2001. gada nolīguma 3. pants;-  Serbijas un Melnkalnes un Grieķijas nolīguma 3. pants;-  Serbijas un Melnkalnes un Ungārijas nolīguma papildinājuma 1. pants;-  Serbijas un Melnkalnes un Luksemburgas nolīguma 2. pants;-  Serbijas un Melnkalnes un Maltas nolīguma 3. pants;-  Serbijas un Melnkalnes un Polijas 1955. gada nolīguma 2. pants;-  Serbijas un Melnkalnes un Polijas 2002. gada nolīguma 3. pants;-  Serbijas un Melnkalnes un Slovākijas nolīguma 3. pants;-  Serbijas un Melnkalnes un Slovēnijas nolīguma 3. pants;-  Serbijas un Melnkalnes un Apvienotās Karalistes nolīguma 4. pants.(b) Pilnvaru vai atļauju atteikums, atsaukšana, apturēšana vai ierobežošana-  Serbijas un Melnkalnes un Austrijas 1953. gada nolīguma 8. pants;-  Serbijas un Melnkalnes un Austrijas 2001. gada nolīguma 4. pants;-  Serbijas un Melnkalnes un Beļģijas nolīguma 3. pants;-  Serbijas un Melnkalnes un Kipras 1976. gada nolīguma 6. pants;-  Serbijas un Melnkalnes un Kipras 2002. gada nolīguma 5. pants;-  Serbijas un Melnkalnes un Somijas nolīguma 4. pants;-  Serbijas un Melnkalnes un Francijas nolīguma 3. panta 3. punkts;-  Serbijas un Melnkalnes un Vācijas 1957. gada nolīguma 5. pants;-  Serbijas un Melnkalnes un Vācijas 2001. gada nolīguma 4. pants;-  Serbijas un Melnkalnes un Grieķijas nolīguma 4. panta 2. punkts;-  Serbijas un Melnkalnes un Luksemburgas nolīguma 3. pants;-  Serbijas un Melnkalnes un Maltas nolīguma 4. pants;-  Serbijas un Melnkalnes un Nīderlandes nolīguma 3. panta 1. punkts;-  Serbijas un Melnkalnes un Polijas 2002. gada nolīguma 4. pants;-  Serbijas un Melnkalnes un Portugāles nolīguma 5. pants;-  Serbijas un Melnkalnes un Slovākijas nolīguma 4. pants;-  Serbijas un Melnkalnes un Slovēnijas nolīguma 4. pants;-  Serbijas un Melnkalnes un Zviedrijas nolīguma 3. pants;-  Serbijas un Melnkalnes un Apvienotās Karalistes nolīguma 5. pants.(c) Drošība-  Serbijas un Melnkalnes un Austrijas 2001. gada nolīguma 8. pants;-  Serbijas un Melnkalnes un Kipras 2002. gada nolīguma 15. pants;-  Serbijas un Melnkalnes un Vācijas 2001. gada nolīguma 13. pants;-  Serbijas un Melnkalnes un Grieķijas nolīguma 7. pants;-  Serbijas un Melnkalnes un Polijas 2002. gada nolīguma 15. pants;-  Serbijas un Melnkalnes un Slovēnijas nolīguma 9. pants;-  Serbijas un Melnkalnes un Apvienotās Karalistes nolīguma 9. pants.(d) Nodokļa uzlikšana aviācijas degvielai-  Serbijas un Melnkalnes un Austrijas 1953. gada nolīguma 5. pants;-  Serbijas un Melnkalnes un Austrijas 2001. gada nolīguma 8. pants;-  Serbijas un Melnkalnes un Beļģijas nolīguma 8. pants;-  Serbijas un Melnkalnes un Kipras 1976. gada nolīguma 7. pants;-  Serbijas un Melnkalnes un Kipras 2002. gada nolīguma 7. pants;-  Serbijas un Melnkalnes un Čehijas nolīguma 6. pants;-  Serbijas un Melnkalnes un Somijas nolīguma 5. pants;-  Serbijas un Melnkalnes un Francijas nolīguma 11. pants;-  Serbijas un Melnkalnes un Vācijas 1957. gada nolīguma 13. pants;-  Serbijas un Melnkalnes un Vācijas 2001. gada nolīguma 6. pants;-  Serbijas un Melnkalnes un Grieķijas nolīguma 10. pants;-  Serbijas un Melnkalnes un Ungārijas nolīguma 6. pants;-  Serbijas un Melnkalnes un Luksemburgas nolīguma 8. pants;-  Serbijas un Melnkalnes un Maltas nolīguma 5. pants;-  Serbijas un Melnkalnes un Nīderlandes nolīguma 9. pants;-  Serbijas un Melnkalnes un Polijas 1955. gada nolīguma 6. pants;-  Serbijas un Melnkalnes un Polijas 2002. gada nolīguma 7. pants;-  Serbijas un Melnkalnes un Portugāles nolīguma 6. pants;-  Serbijas un Melnkalnes un Slovākijas nolīguma 8. pants;-  Serbijas un Melnkalnes un Slovēnijas nolīguma 6. pants;-  Serbijas un Melnkalnes un Zviedrijas nolīguma 8. pants;-  Serbijas un Melnkalnes un Apvienotās Karalistes nolīguma 11. pants.(e) Pārvadājumu tarifi Eiropas Kopienā-  Serbijas un Melnkalnes un Austrijas 1953. gada nolīguma 4. pants;-  Serbijas un Melnkalnes un Austrijas 2001. gada nolīguma 4. pants;-  Serbijas un Melnkalnes un Beļģijas nolīguma 7. pants;-  Serbijas un Melnkalnes un Kipras 1976. gada nolīguma 10. pants;-  Serbijas un Melnkalnes un Kipras 2002. gada nolīguma 17. pants;-  Serbijas un Melnkalnes un Čehijas nolīguma 7. pants;-  Serbijas un Melnkalnes un Somijas nolīguma 7. pants;-  Serbijas un Melnkalnes un Francijas nolīguma 9. pants;-  Serbijas un Melnkalnes un Vācijas 1957. gada nolīguma 14. pants;-  Serbijas un Melnkalnes un Vācijas 2001. gada nolīguma 10. pants;-  Serbijas un Melnkalnes un Grieķijas nolīguma 13. pants;-  Serbijas un Melnkalnes un Luksemburgas nolīguma 7. pants;-  Serbijas un Melnkalnes un Maltas nolīguma 9. pants;-  Serbijas un Melnkalnes un Nīderlandes nolīguma 7. panta 2. punkts;-  Serbijas un Melnkalnes un Polijas 1955. gada nolīguma 7. pants;-  Serbijas un Melnkalnes un Polijas 2002. gada nolīguma 10. pants;-  Serbijas un Melnkalnes un Portugāles nolīguma 9. pants;-  Serbijas un Melnkalnes un Slovākijas nolīguma 12. pants;-  Serbijas un Melnkalnes un Slovēnijas nolīguma 13. pants;-  Serbijas un Melnkalnes un Zviedrijas nolīguma 7. pants;-  Serbijas un Melnkalnes un Apvienotās Karalistes nolīguma 14. pants.3. PIELIKUMSŠā nolīguma 2. pantā minēto citu valstu saraksts(a) Islandes Republika (saskaņā ar Eiropas Ekonomikas zonas līgumu);(b) Lihtenšteinas Firstiste (saskaņā ar Eiropas Ekonomikas zonas līgumu);(c) Norvēģijas Karaliste (saskaņā ar Eiropas Ekonomikas zonas līgumu);(d) Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).[1] Padomes 2003. gada 5. jūnija Lēmums 11323/03 (dokuments ierobežotai lietošanai).[2] OV C […], […], […]. lpp.[3] OV C […], […], […]. lpp.[4] OV C […], […], […]. lpp.[5] OV C […], […], […]. lpp.


title: Priekšlikums Padomes lēmums par Eiropas Kopienas un Barbadosas nolīguma par īstermiņa vīzu atcelšanu parakstīšanu un pagaidu piemērošanu - Priekšlikums Padomes lēmums par Eiropas Kopienas un Barbadosas nolīguma par īstermiņa vīzu atcelšanu noslēgšanu

text:
Svarīgs juridisks paziņojums

|

52009PC0050(01)

Priekšlikums Padomes lēmums par Eiropas Kopienas un Barbadosas nolīguma par īstermiņa vīzu atcelšanu parakstīšanu un pagaidu piemērošanu  /* COM/2009/0050 galīgā redakcija */

	[pic] | EIROPAS KOPIENU KOMISIJA |Briselē, 12.2.2009COM(2009) 50 galīgā redakcija2009/0014 (CNS)PriekšlikumsPADOMES LĒMUMSpar Eiropas Kopienas un Barbadosas nolīguma par īstermiņa vīzu atcelšanu parakstīšanu un pagaidu piemērošanuPriekšlikumsPADOMES LĒMUMSpar Eiropas Kopienas un Barbadosas nolīguma par īstermiņa vīzu atcelšanu noslēgšanu(iesniegusi Komisija)PASKAIDROJUMA RAKSTS1. POLITISKĀ UN JURIDISKĀ PAMATINFORMĀCIJAAr Padomes Regulu (EK) Nr. 1932/2006[1] tika grozīta Padomes Regula (EK) Nr. 539/2001[2], ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot sešas trešās valstis no negatīvā saraksta uz pozitīvo sarakstu. Minētās valstis ir Antigva un Barbuda, Bahamu salas, Barbadosa, Maurīcija, Sentkitsa-Nevisa, Seišela salas. Regulā norādīts arī tas, ka šo valstu pilsoņiem vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un attiecīgās valsts divpusējs nolīgums par vīzu atcelšanu. Regula tika pieņemta 2006. gada 21. decembrī, un tā stājās spēkā 2007. gada janvārī.Tikmēr kopš 2007. gada 15. janvāra (vēlāk pārcelts uz 1. februāri) CARICOM valstis 2007. gada Kriketa pasaules kausa izcīņas dēļ, kas notika Karību valstu kopienā, ieviesa īpašu vīzu režīmu vairāku ES dalībvalstu pilsoņiem (ES pilsoņiem netika piemērota vienlīdzīga attieksme, jo citu dalībvalstu pilsoņiem joprojām saglabājās vīzas prasības atbrīvojums). Vīzas prasības ieviešanas, neskatoties uz Kopienas jaunās regulas labvēlīgajiem nosacījumiem, rezultātā tika atlikta pilnvaru projekta sagatavošana sarunām ar šīm trešām valstīm par vīzu atcelšanu.Ņemot vērā pagaidu vīzu režīma darbības termiņa beigas 2007. gada 15. maijā, Padome 2008. gada 5. jūnijā pieņēma pilnvaras sarunām ar minētajām sešām valstīm. Tikmēr 2008. gada 13. martā Briselē notika sagatavošanās sanāksme ar sešu attiecīgo valstu pārstāvjiem par dažiem institucionāliem un tehniskiem jautājumiem.Oficiālās sarunas par vīzu atcelšanu tika uzsāktas 2008. gada jūlijā ar katru valsti atsevišķi. Sarunu otrā kārta notika 2008. gada 16. oktobrī kopīgas sanāksmes veidā.Padomes Vīzu darba grupā dalībvalstis tika informētas un ar tām notika trīs apspriedes.2008. gada 12. novembrī nolīgumi tika parafēti ar četrām no sešām attiecīgajām valstīm, bet 19. novembrī – ar atlikušajām divām valstīm.No Kopienas puses, nolīguma juridiskais pamats ir EK līguma 62. panta 2. punkta b) apakšpunkta i) punkts saistībā ar 300. pantu.Pievienotie priekšlikumi veido juridiskos instrumentus nolīguma parakstīšanai un noslēgšanai. Padome pieņems lēmumu ar kvalificētu balsu vairākumu. Saskaņā ar EK līguma 300. panta 3. punktu par nolīguma noslēgšanu oficiāli jāapspriežas ar Eiropas Parlamentu.Ņemot vērā laikposmu, kas pagājis no brīža, kad, grozot Padomes Regulu (EK) Nr. 539/2001 un noslēdzot nolīgumu par vīzu atcelšanu, Barbadosa tika pārcelta uz pozitīvo sarakstu, un to, ka Barbadosa spēs pabeigt savu iekšējo ratifikācijas procedūru īsā laikposmā, kā arī ņemot vērā Šveices situāciju, kura no 2008. gada decembra pilnā mērā piemēro Šengenas acquis un jau ir atbrīvojusi Barbadosu no vīzas prasības, ierosinātajā lēmumā par parakstīšanu noteikta nolīguma pagaidu piemērošana no tā parakstīšanas datuma saskaņā ar EK līguma 300. panta 2. punktu.Lēmuma projektā par nolīguma slēgšanu tiek izklāstīti vajadzīgie iekšējie sagatavošanas darbi nolīguma praktiskai īstenošanai. Īpaši tajā ir norādīts, ka nolīguma 6. pantā paredzētajā Apvienotajā komitejā Kopienu pārstāv Eiropas Komisija, kuru atbalsta dalībvalstu eksperti.Saskaņā ar 6. panta 4. punktu Apvienotā komiteja pieņems savu reglamentu. Kopienas nostāja šajā jautājumā Komisijai ir jāizstrādā, apspriežoties ar īpašu Padomes izveidotu komiteju.2. SARUNU REZULTĀTIKomisija uzskata, ka mērķi, ko Padome izvirzīja sarunu direktīvās, ir sasniegti un nolīguma par vīzu režīma atcelšanu projekts Kopienai ir pieņemams.Tā galīgo saturu var apkopot šādi:MērķisNolīgums paredz bezvīzu ceļošanu Eiropas Savienības pilsoņiem un Barbadosas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.Barbadosa jau ir atbrīvojusi Eiropas pilsoņus no vīzas prasības, bet – uz dažādiem laikposmiem. Lai nodrošinātu vienlīdzīgu attieksmi pret visiem ES pilsoņiem, nolīgumā ir iekļauts noteikums, kas paredz, ka Barbadosa var apturēt vai izbeigt nolīguma darbību tikai attiecībā uz visām Eiropas Kopienas dalībvalstīm un pēc savstarpības principa Kopiena arī var apturēt vai izbeigt nolīguma darbību tikai attiecībā uz visām tās dalībvalstīm.Apvienotās Karalistes un Īrijas īpašā situācija ir atspoguļota preambulā.Darbības jomaVīzu atcelšana attiecas uz visām personu kategorijām (parasto, diplomātisko vai dienesta/oficiālo pasu turētājiem), kas ceļo jebkādos nolūkos, izņemot nolūkā veikt apmaksātu darbu. Attiecībā uz pēdējo minēto kategoriju katra dalībvalsts, kā arī Barbadosa, var brīvi piemērot vīzas prasību otras Līgumslēdzējas puses pilsoņiem saskaņā ar piemērojamiem Kopienas vai valsts tiesību aktiem. Lai nodrošinātu saskaņotu īstenošanu, nolīgumam ir pievienota kopīga deklarācija par to personu kategorijas interpretāciju, kuras ceļo nolūkā veikt apmaksātu darbu.Uzturēšanās ilgumsNolīgumā ņemta vērā to dalībvalstu situācija, kurās Šengenas acquis vēl netiek piemērots pilnā mērā. Kamēr tās vēl neietilpst Šengenas zonā bez iekšējām robežām, vīzu atcelšana dod Barbadosas pilsoņiem katras šādas dalībvalsts (Kipra, Bulgārija, Rumānija) teritorijā tiesības uzturēties trīs mēnešus neatkarīgi no laikposma, kas aprēķināts attiecībā uz visu Šengenas zonu.Teritoriālā piemērošanaNolīgumā ir iekļauti noteikumi par tā teritoriālo piemērošanu – Francijas un Nīderlandes gadījumā vīzu atcelšana dotu tiesības attiecīgo sešu valstu pilsoņiem uzturēties tikai šo dalībvalstu Eiropas teritorijās.DeklarācijasNolīgumam ir pievienotas citas kopīgās deklarācijas:– par informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem, un– par trīs mēnešu laikposma interpretāciju sešu mēnešu laikposmā Šengenas zonā.Tāpat nolīgumam pievienotajā kopīgā deklarācijā ir atspoguļota Norvēģijas, Īslandes, Šveices un Lihtenšteinas ciešā iesaistīšanās Šengenas acquis īstenošanā, piemērošanā un pilnveidošanā.3. SECINĀJUMIŅemot vērā iepriekšminētos rezultātus, Komisija ierosina Padomei:-  lemt par nolīguma parakstīšanu Kopienas vārdā un pilnvarot Padomes priekšsēdētāju iecelt attiecīgi pilnvarotu(-as) personu(-as) tā parakstīšanai Kopienas vārdā;-  apstiprināt nolīguma pagaidu piemērošanu līdz tā spēkā stāšanās dienai;-  iepriekš konsultējoties ar Eiropas Parlamentu, apstiprināt klātpievienoto nolīgumu starp Eiropas Kopienu un Barbadosu par īstermiņa vīzu atcelšanu.-  PriekšlikumsPADOMES LĒMUMSpar Eiropas Kopienas un Barbadosas nolīguma par īstermiņa vīzu atcelšanu parakstīšanu un pagaidu piemērošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu[3],tā kā:1.  Ar Padomes Regulu (EK) Nr. 1932/2006 tika grozīta Padomes Regula (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), cita starpā pārvietojot Barbadosu no negatīvā saraksta uz pozitīvo sarakstu. Regulā norādīts arī tas, ka vīzas prasības atbrīvojumi nedrīkst stāties spēkā līdz brīdim, kad būs noslēgts un stājies spēkā Eiropas Kopienas un Barbadosas divpusējs nolīgums par vīzu atcelšanu.2.  Padome ar savu 2008. gada 5. jūnija lēmumu pilnvaroja Komisiju veikt sarunas par īstermiņa vīzu atcelšanas nolīgumu starp Eiropas Kopienu un Barbadosu.3.  Sarunas par nolīgumu sākās 2008. gada 7. jūlijā un noslēdzās 2008. gada 16. oktobrī.4.  Ņemot vērā tā iespējamu noslēgšanu nākotnē, 2008. gada 12. novembrī Briselē parafētais nolīgums ir jāparaksta…..5.  Šajā lēmumā par parakstīšanu jāparedz nolīguma pagaidu piemērošana saskaņā ar EK līguma 300. panta 2. punktu.6.  Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsŅemot vērā iespējamo nolīguma noslēgšanu nākotnē, ar šo Padomes priekšsēdētājs ir pilnvarots izraudzīties personu(-as), kas Eiropas Kopienas vārdā parakstīs nolīgumu starp Eiropas Kopienu un Barbadosu par īstermiņa vīzu atcelšanu, kas sastāv no nolīguma teksta un saistītajām deklarācijām.2. pantsNolīgumu no tā parakstīšanas dienas piemēro pagaidu kārtā, kamēr nav pabeigtas noslēgšanas procedūras.Briselē, […]Padomes vārdā ―priekšsēdētājs  2009/0014 (CNS)PriekšlikumsPADOMES LĒMUMSpar Eiropas Kopienas un Barbadosas nolīguma par īstermiņa vīzu atcelšanu noslēgšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu[4],ņemot vērā Eiropas Parlamenta atzinumu[5],tā kā:7.  Komisija Eiropas Kopienas vārdā ir veikusi sarunas par nolīgumu ar Barbadosu par īstermiņa vīzu atcelšanu.8.  Ņemot vērā tā iespējamo noslēgšanu nākotnē, šis nolīgums Eiropas Kopienas vārdā ir parakstīts 2009. gada… saskaņā ar Padomes […] Lēmumu .../…/EK.9.  Nolīguma pārvaldei ar šo nolīgumu izveido Apvienoto komiteju, kas pieņem savu reglamentu. Šajā jautājumā ir lietderīgi paredzēt vienkāršotu procedūru Kopienas nostājas izstrādāšanai.10.  Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro,IR NOLĒMUSI ŠĀDI.1. pantsAr šo Kopienas vārdā tiek apstiprināts nolīgums starp Eiropas Kopienu un Barbadosu par īstermiņa vīzu atcelšanu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 8. panta 1. punktā minēto paziņojumu[6].3. pantsKomisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota saskaņā ar nolīguma 6. pantu.4. pantsKopienas nostāju Apvienotajā ekspertu komitejā attiecībā uz tās reglamenta pieņemšanu, kā to prasa nolīguma 6. panta 4. punkts, pieņem Komisija pēc apspriešanās ar īpašu komiteju, ko izraudzījusies Padome.5. pantsŠo lēmumu publicē Eiropas Savienības Oficiālajā Vēstnesī .Briselē, […]Padomes vārdā ―priekšsēdētājs  PIELIKUMSNOLīGUMSstarpEiropas Kopienu un Barbadosupar īstermiņa vīzu atcelšanuEiropas Kopiena (turpmāk "Kopiena")unBarbadosa,turpmāk – "Līgumslēdzējas puses",1) Nolūkā vēl vairāk pilnveidot draudzīgās attiecības Līgumslēdzēju pušu starpā un vēloties atvieglot ceļošanu, nodrošinot bezvīzu ieceļošanu un īstermiņa uzturēšanos saviem pilsoņiem.2) Ņemot vērā Padomes 2006. gada 21. decembra Regulu (EK) Nr. 1932/2006[7], ar kuru groza Regulu (EK) Nr. 539/2001[8], ar ko izveido to trešo valstu sarakstu, kuru pilsoņiem, šķērsojot ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, cita starpā pārvietojot sešas trešās valstis, tostarp Barbadosu, uz to trešo valstu sarakstu, kuru pilsoņi ir atbrīvoti no īstermiņa uzturēšanās vīzas prasības ES dalībvalstīs.3) Ņemot vērā to, ka Padomes Regulas (EK) Nr. 1932/2006 2. pantā paredzēts, ka attiecībā uz šīm sešām valstīm atbrīvojums no vīzas prasības ir piemērojams tikai no dienas, kad stājas spēkā nolīgums par vīzu atbrīvojumiem, kas noslēdzams Eiropas Kopienas un attiecīgās valsts starpā.4) Atzīstot, ka visu dalībvalstu pilsoņi ir atbrīvoti no vīzas prasības, ceļojot uz Barbadosu, bet – uz dažādiem laikposmiem – 28 dienām vai 6 mēnešiem.5) Vēloties nodrošināt vienlīdzīgas attieksmes principu pret visiem ES pilsoņiem.6) Ņemot vērā to, ka uz personām, kas ceļo nolūkā veikt apmaksātu darbu savas īstermiņa uzturēšanās laikā, šis nolīgums neattiecas, un tādējādi šai kategorijai turpina piemērot attiecīgos Kopienas un dalībvalstu tiesību aktu un Barbadosas valsts tiesību aktu noteikumus par vīzas prasību vai atbrīvojumu no tās, kā arī par piekļuvi nodarbinātībai.7) Ņemot vērā protokolu par Apvienotās Karalistes un Īrijas nostāju un protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un, apstiprinot, ka šā nolīguma noteikumi neattiecas uz Apvienoto Karalisti un Īriju,IR VIENOJUŠĀS PAR TURPMĀKO.1. pants – MērķisŠis nolīgums paredz bezvīzu ceļošanu Eiropas Savienības pilsoņiem un Barbadosas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.2. pants – DefinīcijasŠajā nolīgumā:11.  "dalībvalsts" ir jebkura Eiropas Savienības dalībvalsts, izņemot Apvienoto Karalisti un Īriju;12.  "Eiropas Savienības pilsonis" ir dalībvalsts pilsonis saskaņā ar a) punktā paredzēto definīciju;13.  „Barbadosas pilsonis” ir jebkura persona, kurai ir Barbadosas pilsonība;14.  "Šengenas zona" ir zona bez iekšējām robežām, kas aptver dalībvalstu teritorijas atbilstoši a) punkta definīcijai, kurās Šengenas acquis tiek piemērots pilnā mērā.3. pants – Piemērošanas joma1. Eiropas Savienības pilsoņi, kuriem ir derīga dalībvalsts izsniegta parastā, diplomātiskā vai dienesta/oficiālā pase, Barbadosas teritorijā var ieceļot un uzturēties bez vīzas tik ilgu laikposmu, kā noteikts 4. panta 1. punktā.Barbadosas pilsoņi, kuriem ir derīga Barbadosas izsniegta parastā, diplomātiskā vai dienesta/oficiālā pase, dalībvalstu teritorijā var ieceļot un uzturēties bez vīzas tik ilgu laikposmu, kā noteikts 4. panta 2. punktā.2. 1. punkts neattiecas uz personām, kas ceļo ar mērķi veikt apmaksātu darbu.Attiecībā uz šo personu kategoriju katra dalībvalsts var izlemt Barbadosas pilsoņiem piemērot vīzas prasību vai atcelt to saskaņā ar 4. panta 3. punktu Padomes Regulā (EK) Nr. 539/2001.Barbadosa var izlemt par vīzas prasību vai vīzu atcelšanu šai personu kategorijai katras dalībvalsts pilsoņiem atsevišķi saskaņā ar saviem valsts tiesību aktiem.3. Šajā nolīgumā paredzēto vīzu atcelšanu piemēro, neskarot Līgumslēdzēju pušu tiesību aktus, kas saistīti ar ieceļošanas un īstermiņa uzturēšanās nosacījumiem. Dalībvalstis un Barbadosa patur tiesības atteikt ieceļošanu un īstermiņa uzturēšanos savā teritorijā, ja viens vai vairāki no šiem nosacījumiem nav izpildīti.4. Vīzu atcelšana ir piemērojama neatkarīgi no transporta veida, kas izmantots Līgumslēdzēju pušu robežu šķērsošanai.5. Šajā nolīgumā neaptvertos jautājumus reglamentē Kopienas tiesības, dalībvalstu tiesību akti un Barbadosas valsts tiesību akti.4. pants – Uzturēšanās ilgums1. Eiropas Savienības pilsoņi Barbadosas teritorijā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots valsts teritorijā.2. Barbadosas pilsoņi Šengenas zonā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots jebkuras tās dalībvalsts teritorijā, kura pilnā mērā piemēro Šengenas acquis . Trīs mēnešu laikposmu sešu mēnešu laikā aprēķina neatkarīgi no jebkuras uzturēšanās reizes dalībvalstī, kura Šengenas acquis vēl nepiemēro pilnā mērā.Barbadosas pilsoņi var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots katras tās dalībvalsts teritorijā, kura Šengenas acquis vēl pilnā mērā nepiemēro, neatkarīgi no uzturēšanās laika, kas aprēķināts attiecībā uz Šengenas zonu.3. Šis nolīgums neietekmē Barbadosas un dalībvalstu iespējas pagarināt uzturēšanās laiku vairāk par trīs mēnešiem saskaņā ar valstu tiesību aktiem un Kopienas tiesībām.5. pants – Teritoriālā piemērošana1. Šā nolīguma noteikumus attiecībā uz Francijas Republiku piemēro tikai Francijas Republikas Eiropas teritorijā.2. Šā nolīguma noteikumus attiecībā uz Nīderlandes Karalisti piemēro tikai Nīderlandes Karalistes Eiropas teritorijā.6. pants – Apvienotā komiteja nolīguma pārvaldei1. Līgumslēdzējas puses izveido Apvienoto komiteju nolīguma pārvaldei (turpmāk "komiteja"), kuras sastāvā ir Eiropas Kopienas un Barbadosas pārstāvji. Kopienu pārstāv Eiropas Komisija.2. Komitejai cita starpā ir šādi uzdevumi:15.  uzraudzīt šā nolīguma īstenošanu,16.  ierosināt šā nolīguma grozījumus vai papildinājumus,17.  risināt strīdus, kas radušies sakarā ar šā nolīguma noteikumu interpretāciju vai piemērošanu.3. Komiteju sasauc pēc vajadzības, ja to lūdz viena no Līgumslēdzējām pusēm.4. Komiteja pieņem savu reglamentu.7. pants – Saistība starp šo nolīgumu un divpusējiem vīzu atcelšanas nolīgumiem starp dalībvalstīm un BarbadosuŠim nolīgumam ir priekšroka attiecībā pret jebkuru to divpusējo nolīgumu vai pasākumu noteikumiem, kas noslēgti starp atsevišķām dalībvalstīm un Barbadosu, ciktāl to noteikumi aptver jautājumus, kas ietilpst šā nolīguma darbības jomā.8. pants – Nobeiguma noteikumi1. Līgumslēdzējām pusēm šis nolīgums ir jāratificē vai jāapstiprina saskaņā ar to attiecīgajām iekšējām procedūrām, un tas stāsies spēkā otrā mēneša pirmajā dienā pēc dienas, kad Līgumslēdzējas puses viena otrai būs paziņojušas par iepriekš minēto procedūru pabeigšanu.2. Nolīgums ir noslēgts uz neierobežotu laiku, ja vien tas netiek izbeigts saskaņā ar šā panta 5. punktu.3. Šo nolīgumu var grozīt, Līgumslēdzējām pusēm rakstiski vienojoties. Grozījumi stājas spēkā pēc tam, kad Līgumslēdzējas puses ir paziņojušas viena otrai par šim nolūkam vajadzīgo iekšējo procedūru pabeigšanu.4. Katra Līgumslēdzēja puse var pilnībā vai daļēji apturēt šā nolīguma darbību, jo īpaši sabiedriskās kārtības, valsts drošības aizsardzības vai sabiedrības veselības aizsardzības, nelegālās imigrācijas apsvērumu dēļ vai arī, ja jebkura Līgumslēdzēja puse atjauno vīzas prasību. Lēmumu par apturēšanu otrai Līgumslēdzējai pusei ir jāpaziņo ne vēlāk kā 2 mēnešus pirms tās stāšanās spēkā. Līgumslēdzēja puse, kas apturējusi šā nolīguma piemērošanu, nekavējoties informē otru Līgumslēdzēju pusi, tiklīdz apturēšanas iemesli vairs nepastāv.5. Katra Līgumslēdzēja puse var izbeigt šā nolīguma darbību, par to rakstveidā paziņojot otrai pusei. Šis nolīgums zaudē spēku 90 dienas pēc minētā paziņojuma dienas.6. Barbadosa var apturēt vai izbeigt šā nolīguma darbību tikai attiecībā uz visām Eiropas Kopienas dalībvalstīm.7. Kopiena var apturēt vai izbeigt šā nolīguma darbību tikai attiecībā uz visām tās dalībvalstīm.Briselē, […]sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāliešu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.Eiropas Kopienas vārdā Barbadosas vārdāKOPīGā DEKLARāCIJA ATTIECīBā UZ ĪSLANDI, NORVēģIJU, ŠVEICI UN LIHTENšTEINULīgumslēdzējas puses ņem vērā ciešās attiecības starp Eiropas Kopienu un Norvēģiju, Īslandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par šo valstu iesaistīšanos Šengenas acquis īstenošanā, piemērošanā un pilnveidošanā.Šādos apstākļos ir vēlams, ka Norvēģijas, Īslandes, Šveices un Lihtenšteinas varas iestādes, no vienas puses, un Barbadosa, no otras puses, nekavējoties noslēdz divpusējus nolīgumus par īstermiņa vīzu atcelšanu ar tādiem pašiem nosacījumiem kā šajā nolīgumā starp Eiropas Kopienu un Barbadosu.KOPīGā DEKLARāCIJA PAR TO PERSONU KATEGORIJAS INTERPRETāCIJU, KURAS CEļO AR MēRķI VEIKT APMAKSāTU DARBU ATBILSTOšI šā NOLīGUMA 3. PANTA 2. PUNKTā PAREDZēTAJAMVēloties nodrošināt vienotu interpretāciju, Līgumslēdzējas puses vienojas, ka šajā nolīgumā to personu kategorija, kuras veic apmaksātu darbu, aptver personas, kas otras Līgumslēdzējas puses teritorijā ieceļo nolūkā veikt algotu darbu/atlīdzinātu darbību kā darbinieks vai pakalpojumu sniedzējs.Šajā kategorijā neietilpst:-  uzņēmēji, t.i., personas, kas ceļo uzņēmējdarbības apspriežu nolūkā (un nav nodarbinātas otras Līgumslēdzējas puses valstī),-  sportisti un mākslinieki, kas veic darbību pēc ad hoc principa,-  žurnālisti, kurus nosūtījuši viņu mītnes valsts plašsaziņas līdzekļi, un-  uzņēmumu iekšējie praktikanti.Šīs deklarācijas īstenošanu uzrauga Apvienotā komiteja savas kompetences ietvaros atbilstoši šā nolīguma 6. pantam, un tā var ierosināt pielāgojumus, ja tā uzskata tos par vajadzīgiem, pamatojoties uz Līgumslēdzēju pušu pieredzi.KOPīGā DEKLARāCIJA PAR TRīS MēNEšU LAIKPOSMA INTERPRETāCIJU SEšU MēNEšU LAIKā PēC DIENAS, KAD PIRMO REIZI IECEļOTS, ATBILSTOšI šā NOLīGUMA 4. PANTA NOTEIKUMIEM.Līgumslēdzējas puses vienojas, ka trīs mēnešu maksimālais laikposms sešu mēnešu laikā pēc dienas, kad pirmo reizi ieceļots Barbadosas teritorijā vai Šengenas zonā atbilstoši šā nolīguma 4. panta noteikumiem, nozīmē vai nu nepārtrauktu apmeklējumu vai vairākus secīgus apmeklējumus, kuru ilgums jebkuru sešu mēnešu laikā kopā nepārsniedz trīs mēnešus.KOPīGā DEKLARāCIJA PAR PILSOņU INFORMēšANU PAR VīZU ATCELšANAS NOLīGUMUŅemot vērā pārskatāmības nozīmību Eiropas Savienības un Barbadosas pilsoņiem, Līgumslēdzējas puses vienojas nodrošināt informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem.[1] OV L 405, 30.12.2006., 23. lpp.[2] OV L 81, 21.3.2001., 1. lpp.[3] ………………….[4] ………………………..[5] OV C...[6] Šā nolīguma spēkā stāšanās datumu [Padomes Ģenerālsekretariāts] publicēs Eiropas Savienības Oficiālajā Vēstnesī .[7] OV L 29, 3.2.2007., 10. lpp.[8] OV L 81, 21.3.2001., 1. lpp.